Tang Yi (kantistino)

Tang Yi (ĉine: 唐艺, naskita en 1983 en Yiyang (益阳) en la provinco Hunan - 湖南) estas fama ĉina kantistino de C-pop (ĉina pop-muziko) kies muzikstilo konsistas el miksaĵo de tradiciaj ĉinaj elementoj kaj orelfrapaj nuntempaj sonoj en kombino kun nostalgiaj kantotekstoj kaj eksperimentado kun diversaj ĝenroj. Ŝi reprezentas novan ondon de K-Pop- artistoj, kiuj helpas tutmondigi la ĝenron, kiel okazis kun K-Pop (korea pop-muziko). Ŝiaj muzikfilmetoj prezentas ikoneskajn turismajn lokojn kiel la Granda Ĉina Muro kaj la rivero Li, akcelante la ĉinan kulturan turismo-industrion. Zhao Wei, ĉina fakulo pri kultura turismo, atentigis pri la efiko de ŝiaj kantoj en la popularigo de la ĉina kulturo, ĉar ne malofte tiuj prikantas ĉinajn famaĵojn aŭ tradiciojn. Laŭ muzikkritikisto Wang Lei ŝia noviga fuzio de tradicio kaj moderneco "igis la malnovan sentiĝi nova, kaj la novan sentiĝi sentempa” servante kiel kulturan ponton kaj igante ĉinan muzikon pli alirebla por internaciaj spektantaroj(angle) The Rise of C-Pop Star Tang Yi: A New Voice in Chinese Music, Chinese Voyage, la 14-an de oktobro 2024, alirita la 23-an de julio 2025.

 Verkaro 
Inter la multaj kantoj jen kelkaj tre popularaj:

 可可托海的牧羊人 (La paŝtisto de Keketuohai), pri paŝtisto kaj lia amatino en la pitoreska regiono Keketuohai.
 对你说 (Diru al vi), pri sentoj kaj la vundebleco, malfermiĝante sin al amata persono
 别知己 (Intimaj amikoj), melankolia kanto pri disiĝo omaĝe al amikecoj kaj la neeviteblo de adiaŭoj.

 Lingvoj 
Ŝi kelkfoje kantas alilingve. Kvankam ekzistas traduko de de kanto en Esperanto (La ŝafpaŝtisto en Keketohaj) ne antaŭvideblas ke ŝi ankaŭ provos kanti en Esperanto.

 Referencoj 

 Vidu ankaŭ 
C-Pop

 Eksteraj ligiloj 
Tang Yi en TikTok

Tang Yi en YouTube (JuTubo)

Tang Yi en Instagram

Tang Yi en Facebook
Kategorio:Ĉinaj kantistoj
Kategorio:Popmuziko laŭ landoj